Svastikos Sukitės Greitai

Svastikos Sukitės Greitai arba SSG – alternatyvaus roko muzikos grupė, apie 1989 m. įkurta dviejų Vilniaus Universiteto studentų Dariaus Karvelio ir Algio Ramanausko. Pradžioje grupė vadinosi „Lenin The Crime“ ir grojo įvairiuose studentų festivaliuose (FiDi, ekonomistų ir kt.).

 Istorija 
Apie 1992 m. grupė dalyvavo Dovydo Bluvšteino organizuojamame „Blogiausių grupių festivalyje“, kuriame tapo festivalio laureate. Festivalyje grupė dalyvavo jau kaip „Svastikos Sukitės Greitai“. Pavadinimas atsirado perfrazavus modernisto Francis Picabia paveikslo „Mašina, sukitės greitai“ pavadinimą.

Po sėkmės „Blogiausių grupių festivalyje“ grupė buvo kviečiama filmuotis televizijoje, dalyvavo įvairiuose koncertuose (pvz.: „Rokas prieš diktatūrą“), sukūrė dainos „Mokykla“ vaizdo klipą. Kartu su grupėmis Bix ir Už Tėvynę dalyvavo koncertiniame ture po Lietuvą.

 Kūryba 
Grupės muzika išsiskyrė originaliais, šokiruojančiais tekstais ir „gitarinio triukšmo“ skambesiu. Grupės muzikos stilių galima būtų priskirti prie noise rock, indie rock, post-punk. Įtaką darė tuo metu populiarios grupės Sonic Youth, Pixies, The Jesus and Mary Chain. Muzikos ritminę dalį formavo tuo metu pasaulyje atsiradusi, ypač populiari house muzika.

Grupės dainos: „Mokykla“, „Mano katė mėgsta šaudyt“, „Savaime išsikasančios duobės“, „Gražioji lavonė“.

 Diskografija 

 Albumai 

„Radioshow“ (1994)

 Gitaristų Pervarymas Iš Vienos Vietos Į Kitą
 Discotheqoj Groja UFO
 Mano Katė Mėgsta Šaudyt
 Cola
 Vilnius (su Nėriumi Pečiūra)
 Death Comes To Lithuania (su Zyghm The Snowman)
 Gražioji Lavonė
 Mama
 Lietuva Tėvyne Mūsų
 Kaunas, 1926
 Laisvė
 Mėnulis
 Atbėgo Kariūnai
 DJ Įgeidžiai
 Mėgstamiausia Mano Draugo Suknelė
 Policija
 100 Qunigų Quataliqų
 Panevėžio Stiklo Fabriko Reklama
 Noise (The End)

„Gyvai“ (2009)

 Egoistas (Dovydas)
 Song For Love
 Biure
 Runkelis
 1000 Metų
 Atbėgo Kariūnai, Sušaudė Brazauską
 Sukėliau Aš Muštynes
 Vadas Greitai
 Gėda Pelėda
 Kažkodėl Mes Tai Vadinam Rap’u
 Tvarka Y Teisingumas
 Ventukai Kažkur Keliauja Su Daina
 Šūdbliuzis #1
 Šūdbliuzis #2
 Audi 100
 Eurovision Is My Decision
 Angelai Sargai
 Su Alaus Bokalais
 Geriausia Lėlė
 Bliuzo Karaliaus Žmona
 Aš Noriu Tau Papasakoti Viską
 Su Kitu Bachūru
 Gėda Pelėda
 Egoistas (Algis)
 Promenade (su Asmik Grigorian ir Rafailu Karpiu)
 1000 Metų (su Jurga Šeduikyte)

 Literatūra 

 Mindaugas Peleckis. Lietuvos rokas. Ištakos ir raida. Mintis. Vilnius. 2011. P. 342–346

Kategorija:Lietuvos roko atlikėjai